מועצת הנוער של המפלגה, ניקוסיה 1984
**המפלגה הפרוגרסיבית של העם העובד** (ביוונית: **Ανορθωτικό Κόμμα Εργαζόμενου Λαού (ΑΚΕΛ)**; לטיניזציה: **Anorthotikó Kómma Ergazómenou Laoú (AKEL)**; בטורקית: **Emekçi Halkın İlerici Partisi**). היא מפלגה קומוניסטית מרקסיסטית-לניניסטית בקפריסין והמפלגה השנייה בגודלה במדינה. בין השנים 2008 ל-2013 כיהן יו"ר המפלגה, דמיטריס כריסטופיאס, כנשיא קפריסין. המפלגה דוגלתת ב הלאמה נרחבת, מדיניות רווחה ופתרון הסכסוך הקפריסאי וחלוקת קפריסין בדרך של הקמת פדרציה מפורזת ובלתי מזדהה החברה באיחוד האירופי. חלק מפעילות המפלגה עוסקת בפעילות קירוב לבבות בתחומים חברתיים ותרבותיים עם צפון קפריסין שבשליטה טורקית. המפלגה חברה בגוש השמאל האירופי המאוחד/השמאל הנורדי הירוק בפרלמנט האירופי.

היסטוריה
--------

המפלגה נוסדה בקפריסין הבריטית בשם "המפלגה הקומוניסטית של קפריסין" וחרתה על דגלה שתי מטרות: מאבק מעמדי ומאבק לשחרור מן השלטון הבריטי, עצמאות והגדרה עצמית. בשנת 1931 הוציא מושל קפריסין, רונלד סטורס, את המפלגה אל מחוץ לחוק. בשנת 1941 הוקמה המפלגה מחדש כמפלגה לגיטימית בשמה הנוכחי. בבחירות המוניציפליות של 1943 הציגה המפלגה מועמדים לראשות הערים לימסול ופמגוסטה. בגלגולה החדש לא הביעה המפלגה התנגדות לרעיון האנוסיס (איחוד עם יוון). אך התנגדה להשגת האיחוד מבלי לעבור תהליך מקדים של הגדרה עצמית קפריסאית במסגרת ישות אוטונומית. ב-1949, לאחר כישלון יצירת הישות האוטונומית, שינתה שוב המפלגה את הקו לתמיכה באנוסיס, אף כי היא כללה חברים ממוצא טורקי. בעת מצב החירום בקפריסין, בין 1955 ל-1959 התנגדה המפלגה לפעילות הלוחמנית של ארגון אאוקה היווני-לאומני נגד הבריטים ואנשיה הפכו למטרה עבור אנשי אאוקה, כבוגדים (זאת על אף שגם AKEL הוצאה אל מחוץ לחוק על ידי הבריטים ב-1955) וחלקם נרצחו.

בבחירות הראשונות לנשיאות קפריסין, העמידה המפלגה את יאניס קלירידיס (אביו של גלפקוס קלירידיס, נשיאה השישי של קפריסין) כמתמודד מול הארכיבישוף מקאריוס השלישי. בשנת 1965 נרצח דרוויס עלי קבאזוגלו, החבר הטורקי האחרון במפלגה, על ידי המחתרת הטורקית בקפריסין (TMT).

המפלגה גילתה תמיכה באש"ף מאז הקמתו וסייעה בפגישות בין אנשי שמאל ישראלים לאנשי אש"ף.

ב-2001 נבחר יו"ר המפלגה, דמיטריס כריסטופיאס ליו"ר בית הנבחרים של קפריסין, בתמיכת התנועה לסוציאל-דמוקרטיה והמפלגה הדמוקרטית. הוא כיהן בתפקיד עד 2006. שנתיים לאחר מכן נבחר לנשיא קפריסין, הנשיא הראשון של חברה באיחוד האירופי שהגיע ממפלגה קומוניסטית.

הישגים בבחירות
--------------

### בית הנבחרים

בית הנבחרים של קפריסין| בחירות | הצבעה | מושבים |
| --- | --- | --- |
| # |  % | מקום | # | ± |
| 1960 | 51,719 | 35.0 | שני | 5/50 | - |
| 1970 | 68,229 | 34.1 | ראשון | 9/35 | Increase 4 |
| 1976 | יחד עם התנועה לסוציאל-דמוקרטיה והמפלגה הדמוקרטית | 9/35 | Steady 0 |
| 1981 | 95,364 | 32.8 | ראשון | 12/35 | Increase 3 |
| 1985 | 87,628 | 27.4 | שלישי | 15/56 | Increase 3 |
| 1991 | 104,771 | 30.6 | שני | 18/56 | Increase 3 |
| 1996 | 121,958 | 33.0 | שני | 19/56 | Increase 1 |
| 2001 | 142,648 | 34.7 | ראשון | 20/56 | Increase 1 |
| 2006 | 131,237 | 31.1 | ראשון | 18/56 | Decrease 2 |
| 2011 | 132,171 | 32.7 | שני | 19/56 | Increase 1 |
| 2016 | 90,204 | 25.7 | שני | 16/56 | Decrease 3 |
| 2021 | 79,913 | 22.34 | שני | 15/56 | Decrease 1 |

### הפרלמנט האירופי

הפרלמנט האירופי| בחירות | הצבעה | מושבים |
| --- | --- | --- |
| # |  % | מקום | # | ± |
| 2004 | 93,212 | 27.9 | שני | 2/6 | - |
| 2009 | 106,922 | 34.9 | שני | 2/6 | Steady 0 |
| 2014 | 69,852 | 27.0 | שני | 2/6 | Steady 0 |
| 2019 | 77.241 | 27.5 | שני | 2/6 | Steady 0 |

ראו גם
------

* מצב החירום בקפריסין

לקריאה נוספת
------------

* Yiannos Katsourides, **History of the Communist Party in Cyprus: Colonialism, Class and the Cypriot Left**, London 2014

קישורים חיצוניים
----------------

ויקישיתוף מדיה וקבצים בנושא **המפלגה הפרוגרסיבית של העם העובד** בוויקישיתוף
* אתר האינטרנט הרשמי של המפלגה הפרוגרסיבית של העם העובד (באנגלית)/(ביוונית)/(בטורקית)
* Cyprus gets ready for a communist 'takeover', הגארדיאן, 24 בינואר 2008
* מפלגות בקפריסין
* מרכז מידע לגבי הבחירות

הערות שוליים
------------

1. ↑   המפלגה הפרוגרסיבית של העם העובד, בביצוע סרט על רצח קבאזוגלו, סרטון באתר יוטיוב
2. ↑  עוזי בורשטיין, ברכותי למפלגת אק"ל בקפריסין, באתר הגדה השמאלית, 27 במרץ 2008
3. ↑  Cyprus gets ready for a communist 'takeover', הגארדיאן, 24 בפברואר 2008
4. ↑  Cypriot victor rallies for unity,‏ BBC, 24 בפברואר 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574997705171
* GND: 1037099524
* LCCN: n86067018
* NKC: uk2011390279
* SUDOC: 186128738
* VIAF: 129089042
* WorldCat: lccn-n86067018

 |